Vijili wa Salzburg (kwa Kilatini Vergilius, kwa Kigaelic Feirgil, 700 hivi - 27 Novemba 784) alikuwa mmonaki na mwanaastronomia kutoka Eire. Mnamo mwaka 743 alihamia Ufaransa, ambapo alipokewa na mfalme Pipino Mfupi. Baada ya kuishi miaka miwili huko Cressy, karibu na Compiègne, alikwenda Bavaria, kwa mwaliko wa mtemi Odiloni wa Bavaria, aliyemfanya askofu wa Salzburg (leo nchini Austria) mwaka 748. Alijitahidi sana kueneza Ukristo kati ya wananchi wa Karinthia. Alitangazwa mtakatifu na papa Gregori IX mwaka 1233. Sikukuu yake huadhimishwa tarehe ya kifo chake . Vijili alifundisha Dunia kuwa na umbo la tufe na uwezekano wa kuwepo kwa watu kwenye upande wa pili wa Dunia. Alishtakiwa mbele ya Papa wa Roma kuwa fundisho lake halikulingana na maandiko matakatifu. Hata hivyo aliweza kujitetea kwa kudokeza kuwa kama watu wako kwenye upande wa pili wa Dunia ni pia watoto wa Adamu walioathirika sawa na dhambi na ukombozi kama watu wote upande huu uliojulikana. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Martyrologium Romanum M. Tangl, Die Briefe des heiligen Bonifatius und Lullus, Berlin, 1916 H. Lõwe, Ein literarischer Widersacher des bonifatius.